Folketing
2006-12-13

Bag det, hr. Arne Toft siger, ligger jo også problemet med at skabe nye kommuner, som vi har talt meget om, hvor man nødvendigvis i den nye kommune skal have et serviceniveau, som matcher det, man havde i de tidligere kommuner – på den ene eller den anden måde – for det er jo det, man fører med over ind i den nye kommune. I den øvelse ligger der jo, at der er nogle, der lå højt i forhold til andre i den nye kommune, som oplever, at man nivellerer. Der findes ikke anden løsning, så den diskussion kan vi ikke undgå. Ellers har det altid været sådan i politik, at der er kommuner, der har det sværere end andre. Vi oplevede i Århus Kommune, at man havde overtaget et problem med økonomien, der er skabt tilbage i 2004, som man nu fik løst ved samme lejlighed – hvor man i øvrigt her har drøftet den kommunale økonomi.